Diari Oficial de la Generalitat Valenciana


Sumari del DOGV 8245, del 01-03-2018 (2018/2013)

Extracte de la Resolució de 26 de febrer de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8245

Data del DOGV
:   01-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2013


Data del document
:   26-02-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 26 de febrer de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global en l'àmbit de la Comunitat Valenciana. [2018/2013]  
  
  
BDNS (identif.): 387566.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
ONGD, amb capacitat financera i de gestió per a realitzar el projecte subvencionable, amb seu, domicili social o delegació permanent a la Comunitat Valenciana, inscrita en el Registre d'Agents de la Cooperació Internacional al Desenvolupament de la CV amb data anterior a l'01.01.2017, amb experiència, individualment o en agrupació amb altres ONGD, de 4 projectes executats d'educació per al desenvolupament.  
  
Segon. Objecte  
1. Modalitats:  
a) Modalitat A: projectes i programes en centres educatius.  
b) Modalitat B: projectes en l'àmbit no formal.  
Submodalitat B1: projectes amb entitats de la societat civil.  
Submodalitat B2: programes en aliança amb entitats locals.  
c) Modalitat C: projectes de sensibilització.  
2. Les actuacions presentades a aquesta convocatòria de subvenció deuran:  
a) Adaptar-se als eixos, estratègies i objectius prioritaris establits en el Pla director vigent de la Cooperació Valenciana.  
b) Adaptar-se a la consecució d'algun dels Objectius de Desenvolupament Sostenible, identificant clarament les metes que persegueix.  
c) Obtindre la puntuació mínima de 60 punts sobre 100, dels criteris objectius de valoració arreplegats en l'article 17 de l'Ordre 3/2017, de 31 de maig.  
3. Màxim 2 projectes individuals, i 1 projecte en agrupació amb una altra o altres ONGD.  
  
Tercer. Bases reguladores  
Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenrotllament (DOGV 8054, 02.06.2017), d'ara en avant, Ordre 3/2017.  
  
Quart. Quantia  
1. Les subvencions concedides, estan dotades amb 3.000.000 euros.  
2. Import i període d'execució màxim de la subvenció:  
a) Modalitat A:  
Projectes, amb període d'execució de màxim de 12 mesos, l'import màxim de subvenció serà de 50.000 euros, individual i 60.000 euros en agrupació.  
Programes, amb període d'execució d'entre 18 i 24 mesos, l'import màxim de subvenció serà de 100.000 euros, i 120.000 euros en agrupació.  
b) Modalitat B:  
Submodalitat B1: projectes, amb període d'execució de màxim de 12 mesos, l'import màxim de subvenció serà de 40.000 euros, individual i 50.000 euros en agrupació.  
Submodalitat B2: programes, amb període d'execució d'entre 18 i 24 mesos, l'import màxim de subvenció serà de 80.000 euros, i 100.000 euros en agrupació.  
c) Modalitat C: projectes, amb període d'execució de màxim de 12 mesos, l'import màxim de subvenció serà de 30.000 euros, individual i 40.000 euros en agrupació.  
  
Cinqué. Termini de presentació de sol·licituds  
Les sol·licituds es presentaran en el termini d'un mes a comptar des de l'endemà de la publicació d'aquest extracte en el DOGV.  
  
Sext. Altres dades  
1. Sol·licituds: es tramitaran exclusivament de forma telemàtica en la Seu Electrònica de la Generalitat Valenciana. La presentació de la sol·licitud de forma diferent de la telemàtica prevista en aquest apartat determinarà l'exclusió de la convocatòria.  
2. Documentació: la preceptiva del resolc huité de la convocatòria, i als efectes de valoració de projectes també la del resolc nové.  
  
3. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenrotllats en els annexos I i II.  
  
València, 26 de febrer de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.